Agencija za restituciju, Beograd, Kolarčeva br. 7, u cilјu prethodnog ispitivanja tržišta, objavlјuje:

**JAVNI POZIV za prikuplјanje inicijalnih pisanih ponuda za uzimanje u zakup poslovnog prostora u Nišu za potrebe rada i smeštaja zaposlenih u Agenciji za restituciju – Područna jedinica Niš**

Agencija za restituciju, u okviru prethodnog postupka uzimanja u zakup odgovarajućeg poslovnog prostora u Nišu za potrebe rada i smeštaja zaposlenih u Područnoj jedinici Niš, **poziva sva zainteresovana pravna i fizička lica da u svojstvu potencijalnog zakupodavca podnesu inicijalnu pisanu ponudu**.

**Ponuđeni poslovni prostor potrebno je da ispunjava sledeće uslove:**

- **lokacija**: Niš – centralno gradsko područje;

- **struktura i kvadratura**: poslovni prostor površine oko 300m2, po strukturi: kancelarijski prostor za 18 zaposlenih, prostor za raspravnu salu, arhivu, pisarnicu i magacin;

- **opremlјenost**: sve potrebne instalacije i adekvatan ventilacioni sistem.

**Posebni uslovi zakupa:**

- dužina trajanja zakupa: ne kraća od 5 godina, uz mogućnost produženja zakupa aneksom ugovora, ukoliko postoji potreba Agencije za restituciju za nastavak korišćenja zakuplјenog prostora;

- mogućnost uračunavanja u zakupninu iznosa koji bi Agencija kao zakupac investirala u zakuplјeni prostor, odnosno mogućnost oslobađanja plaćanja zakupnine za vremenski period koji pokriva eventualno ulaganje;

**Sadržina inicijalne pisane ponude i dokazi koji se uz ponudu prilažu:**

* naziv ponuđača i osnovni podaci iz APR-a za pravna lica i preduzetnike, odnosno ime i prezime i broj lične karte za fizička lica;
* adresa i bliži opis ponuđenog poslovnog prostora (struktura, kvadratura, opremlјenost i stanje u kome se nalazi)
* cena zakupa po 1m2 na mesečnom nivou;
* ukupni troškovi redovnog korićenja ponuđenog poslovnog prostora na mesečnom i godišnjem nivou;
* mogućnost parkiranja i broj parking mesta;
* druge pogodnosti: mogućnost korišćenja dodatnog prostora i sl.;
* okvirni iznos eventualnih ulaganja na teret zakupodavca radi dovođenja ponuđenog poslovnog prostora u funkciju;
* rok u kome se može preuzeti u zakup ponuđeni prostor;
* vreme/termin u kome se ponuđeni prostor može razgledati i ime i kontakt ovlašćenog lica ponuđača;

Uz inicijalnu ponudu potrebno je da ponuđač dostavi dokaz o pravu svojine, odnosno pravu raspolaganja ponuđenim poslovnim prostorom.

**Način podnošenja ponude**: Inicijalne ponude se podnose Agenciji za restituciju, na adresu: 11000 Beograd, ul. Kolarčeva br. 7, pisanim putem u zatvorenoj koverti sa naznakom „PONUDA ZA ZAKUP POSLOVNOG PROSTORA“ i naznakom NE OTVARATI.

**Rok za dostavlјanje ponuda**: 5 (pet) dana od dana objavlјivanja javnog poziva na sajtu Agencije za restituciju.

**Lice koje daje obaveštenja o javnom pozivu**: Sva obaveštenja o ovom javnom pozivu daje Jasmina Zlatković, direktor Područne jedinice Niš, telefon 062 8844 833

Ovaj javni poziv objavlјen je na internet prezentaciji Agencije za restituciju www.restitucija.gov.rs.